《灌园》
清代·顾贞观

不自量筋力，求为人灌园。意惟营一食，迹若避群喧。

谁遗五色芝，服之诧腾鶱。奈非尘埃种，移莳安得蕃。

还将理菜畦，膏泽资泉源。黾勉试操作，编篱复插援。

早韭和露茁，晚菘凌霜翻。但从采掇便，未觉烹饪烦。

心形诚苦疲，既饱亦轩轩。向读神农书，近闻老圃言。

作者简介：顾贞观（1637－1714）清代文学家。原名华文，字远平、华峰，亦作华封，号梁汾，江苏无锡人。明末东林党人顾宪成四世孙。康熙五年举人，擢秘书院典籍。曾馆纳兰相国家，与相国子纳兰性德交契，康熙二十三年致仕，读书终老。贞观工诗文，词名尤著，著有《弹指词》、《积书岩集》等。顾贞观与陈维嵩、朱彝尊并称明末清初“词家三绝”，同时又与纳兰性德、曹贞吉共享“京华三绝”之誉。